Tolong jelaskan mengenai Kerjayanya sebagai atlet dari Tony Estanguet dalam bahasa melayu

Estanguet telah memenangi tiga pingat emas Sukan Olimpik dalam acara C1 pada tahun 2000, 2004 dan 2012. Semasa Sukan Olimpik 2004, beliau mendapat tempat pertama setelah pihak juri membuat keputusan untuk memberi 2-saat penalti kepada Michal Martikán.

Estanguet merupakan pemegang bendera negara Perancis dalam majlis pembukaan Sukan Olimpik Musim Panas 2008. Beliau mendapat tempat kesembilan (hanya lapan orang sahaja yang boleh masuk ke peringak akhir) di peringkat separuh-akhir dalam acara C1. Oleh itu, beliau telah disingkirkan.

Semasa Sukan Olimpik 2012, beliau menjadi atlet Perancis yang pertama untuk mendapat tiga pingat emas dalam acara yang sama.

Beliau memenangi dua belas pingat dalam Kejohanan Dunia ICF (dengan lima pingat emas, enam pingat perak dan satu pingat gangsa).

Beliau juga mendapat johan dalam Piala Dunia Kanu Slalom 2003 dan 2004 bagi acara C1. Beliau juga mendapat sepuluh pingat dalam Kejohanan Eropah (4 pingat emas, 3 pingat perak dan 3 pingat gangsa).

Bersama dengan abangnya, Patrice, beliau membangunkan Stadium Rakit Redah Jeram Pau-Pyrénées (dibuka pada tahun 2008) di kampungnya, Pau.

Beliau bersara pada 30 November 2012.